GNOME dokumentációs projekt
gnome-doc-list@gnome.org
Minden fájl és mappa eltávolítása külső merevlemezről vagy USB-meghajtóról formázással.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Minden adat törlése cserélhető adathordozóról

Ha rendelkezik cserélhető meghajtóval, például USB-meghajtóval vagy külső merevlemezzel, akkor néha szükség lehet az azon lévő összes fájl és mappa törlésére. Ezt a meghajtó formázásával érheti el – ez törli a meghajtó összes fájlját, ezután a meghajtó teljesen üres lesz.

# Cserélhető lemez formázása

Nyissa meg a Lemezeket a Tevékenységek áttekintésből.

Válassza ki a törlendő lemezt a tárolóeszközök bal oldali listájából.

Győződjön meg róla, hogy a megfelelő lemezt választotta ki! Ha rossz lemezt választ, a másik lemez fájljai kerülnek törlésre.

A Kötetek szakasz alatti eszköztáron kattintson a menü gombra, majd a Formázás… menüpontra.

A megjelenő ablakban válassza ki a fájlrendszer Típusát a lemezhez.

Ha a lemezt Linuxon kívül Windows és Mac OS rendszereket futtató számítógépeken is használja, akkor válassza a FAT lehetőséget. Ha csak Windowson használja, akkor az NTFS jobb választás lehet. A fájlrendszer típusának rövid leírása megjelenik egy címkében.

Adjon nevet a lemeznek, és nyomja meg a Formázás gombot a folytatáshoz és a megerősítési ablak megjelenítéséhez. Körültekintően ellenőrizze az adatokat, és kattintson a Formázás gombra a lemez törléséhez.

A formázás befejeződése után kattintson a kiadás ikonra a lemez biztonságos eltávolításához. Ekkorra az már üres, és készen áll az újabb használatra.

# A formázás nem törli biztonságosan a fájljait

A lemez formázása nem teljesen biztonságos módszer a rajta lévő adatok törléséhez. A formázott lemezen nem látszanak fájlok, de speciális helyreállító szoftverek képesek lehetnek visszaállítani a fájlokat. Ha biztonságosan kell törölnie a fájlokat, akkor használja a parancssori shred programot.