Projecte de documentació del GNOME
gnome-doc-list@gnome.org
Paul W. Frields
stickster@gmail.com 2011
Ekaterina Gerasimova
kittykat3756@gmail.com 2013
Jim Campbell
jcampbell@gnome.org 2014
Podeu iniciar sessió al vostre sistema mitjançant un escàner de la vostra empremta digital en comptes d'escriure la vostra contrasenya.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2020

# Registrar-se mitjançant l'empremta digital

Si el vostre sistema té un escàner d'empremtes digitals compatible, podeu gravar la vostra empremta digital i usar-la per iniciar sessió.

# Enregistrar una empremta digital

Abans de poder iniciar sessió amb la vostra empremta digital, heu de gravar-la perquè el sistema la pugui utilitzar per identificar-vos.

Si el vostre dit està massa sec, és possible que tingueu dificultats per registrar la vostra empremta digital. Si això passa, humitegeu el dit una mica, assequeu-lo amb un drap net i sense borrissol i torneu-ho a provar.

Necessiteu privilegis d'administrador per editar comptes d'usuari que no siguin vostres.

Obriu la vista general d'Activitats i comenceu a teclejar Usuaris.

Feu clic a Usuaris per a obrir el quadre.

Feu clic a Desactiva, al costat d'Entrada amb empremta dactilar per a afegir una empremta digital per al compte seleccionat. Si afegiu l'empremta digital per a un usuari diferent, primer haureu de Desbloqueja el quadre.

Seleccioneu el dit que voleu utilitzar per a l'empremta digital, aleshores Següent.

Seguiu les instruccions del diàleg i feu lliscar el dit a velocitat moderada sobre el lector d'empremtes. Un cop l'ordinador tingui una bona gravació de la vostra empremta, veureu el missatge Fet!.

Seleccioneu Següent. Veureu un missatge de confirmació que la vostra empremta digital s'ha desat correctament. Seleccioneu Tanca per acabar.

# Comprovar que la vostra empremta funciona

Ara comproveu que l'inici de sessió amb l'empremta digital funcioni. Si registreu una empremta digital, encara teniu l'opció d'iniciar sessió amb la vostra contrasenya.

Deseu qualsevol treball obert i després tanqueu la sessió.

A la pantalla d'inici de sessió, seleccioneu el vostre nom de la llista. Apareixerà el formulari d'entrada de la contrasenya.

En lloc d'escriure la vostra contrasenya, hauríeu de poder lliscar el dit al lector d'empremtes.