GNOME dokumentációs projekt
gnome-doc-list@gnome.org
Ellenőrizze a hangkábeleket és a hangkártya illesztőprogramjait.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Recsegést vagy zúgást hallok hanglejátszáskor

Ha recsegést vagy zúgást hall hangok lejátszásakor a számítógépen, akkor a probléma a hangkábelekkel, -csatlakozókkal vagy a hangkártya illesztőprogramjaival lehet kapcsolatban.

Ellenőrizze, hogy a hangszórók megfelelően vannak-e csatlakoztatva.

Ha a hangszórók nincsenek teljesen bedugva, vagy rossz aljzatba vannak bedugva, akkor zúgó hangot hallhat.

Győződjön meg róla, hogy a hangszóró vagy fülhallgató kábele nem sérült.

A hangkábelek és csatlakozók a használat során elkopnak. Próbálja meg bedugni a kábelt vagy a fülhallgatót másik hangeszközbe (például MP3- vagy CD-lejátszóba), és ellenőrizze, hogy ekkor is hallja-e a recsegő hangot. Ha igen, akkor a kábelt vagy a fülhallgatót ki kell cserélni.

Ellenőrizze, hogy a hangkártya illesztőprogramjai megfelelőek-e.

Egyes hangkártyák azért nem működnek jól Linux alatt, mert nincs hozzájuk jó minőségű illesztőprogram. Ezt a problémát nehezebb azonosítani. Próbálja meg az interneten a hangkártya gyártójára és típusára, valamint a „Linux” kifejezésre keresve kideríteni, hogy mások is tapasztalják-e ezt a problémát.

A hangkártyával kapcsolatos további információk beszerzésére használhatja az lspci parancsot.