Dažu datoru sastāvā ir aparatūra, kas izraisa problēmas ar iesnaudināšanu.
GNOME dokumentācijas projekts
gnome-doc-list@gnome.org
Ekaterina Gerasimova
kittykat3756@gmail.com

# Kāpēc mans dators neatmostas pēc iesnaudināšanas?

Mēģinot atmodināt vai ieslēgt datoru pēc iesnaudināšanas, var gadīties, ka tas neatsāk darbu, kā paredzēts. Iemesls var būt aparatūra, kas neatbalsta datora iesnaušanos.

# Dators neatmostas pēc iesnaudināšanas

Kad dators ir iesnaudināts, pēc taustiņa nospiešanas vai peles klikšķa tam vajadzētu atmosties un parādīt ekrānu, kas prasa jūsu paroli. Ja tas nenotiek, mēģiniet nospiest ieslēgšanas pogu (neturiet to, tikai vienreiz nospiediet).

Ja arī tas nelīdz, pārliecinieties, ka monitors ir ieslēgts, un vēlreiz izmēģiniet tastatūras taustiņus.

Visbeidzot, ja neizdodas datoru atmodināt, jūs varat to izslēgt, paturot izslēgšanas pogu nospiestu 5-10 sekundes, lai gan tad nesaglabātās izmaiņas būs zaudētas. Pēc tam varēsiet datoru atkal ieslēgt.

Ja tas notiek katru reizi, kad iesnaudināt datoru, iespējams, ka šī iespēja ar jūsu aparatūru nedarbojas.

Ja dators pārstāj saņemt elektrību un tam nav alternatīvā strāvas avota (tāda kā strādājošas baterijas), tas izslēgsies.

# Bezvadu savienojums (vai citas ierīces) nestrādā, datoram atmostoties

Atmodinot datoru pēc iesnaudināšanas, var gadīties, ka interneta pieslēgums, pele vai kas cits nestrādā, kā nākas. Iemesls varētu būt iesnaušanās atbalsta trūkums ierīces draiverī. Tad tā ir nevis pašas ierīces, bet draivera problēma.

Ja ierīcei ir ieslēgšanas slēdzis, mēģiniet to izslēgt un ieslēgt. Vairumā gadījumu ierīce atkal sāks darboties. Ja ierīce pievienota datoram ar USB vadu vai līdzīgā veidā, izņemiet un iespraudiet vadu, un tad pārbaudiet, vai ierīce strādā.

Ja aprakstītie soļi nav iespējami vai nelīdz, var būt nepieciešams pārstartēt datoru, lai ierīce atsāktu darboties.