Projecte de documentació del GNOME
gnome-doc-list@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Configureu una connexió VPN a una xarxa local a través d'Internet.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2020

# Connectar a una VPN

Una VPN (o Xarxa Virtual Privada) és una forma de connectar-se a una xarxa local a través d'Internet. Per exemple, diguem que voleu connectar-vos a la xarxa local al lloc de treball mentre feu un viatge de negocis. Trobeu una connexió a Internet en algun lloc (com en un hotel) i després connecteu-vos a la vostra VPN del vostre lloc de treball. Seria com si estiguéssiu directament connectat a la xarxa en el treball, però la connexió de xarxa real seria a través de la connexió a Internet de l'hotel. Aquestes connexions usualment estan xifrades per evitar que la gent accedeixi a la xarxa local a la qual us esteu connectant sense iniciar sessió.

Hi ha diversos tipus de VPN. És possible que hàgiu d'instal·lar un programari addicional en funció del tipus de VPN a on us connecteu. Coneixeu els detalls de la connexió de qui estigui a càrrec de la VPN i consulteu quin client VPN necessiteu utilitzar. A continuació, aneu a l'aplicació d'instal·lació de programari i cerqueu el paquet NetworkManager que funciona amb la vostra VPN (si existeix) i instal·leu-la.

Si no hi ha cap paquet NetworkManager per al vostre tipus de VPN, probablement haureu de descarregar i instal·lar algun programari de client de la companyia que proporciona el VPN. Probablement haureu de seguir unes instruccions diferents per aconseguir que funcioni.

Per configurar la connexió VPN:

Obriu la vista general d'Activitats i comenceu a escriure Xarxa.

Feu clic a Xarxa per a obrir el quadre.

A la part inferior de la llista de l'esquerra, feu clic al botó + per a afegir una nova connexió.

Trieu VPN a la llista d'interfícies.

Trieu quin tipus de connexió VPN té.

Ompliu els detalls de la connexió VPN i, a continuació, quan hàgiu acabat, premeu Afegeix.

Quan hàgiu acabat de configurar la VPN, obriu el menú del sistema des del costat dret de la barra superior, feu clic a VPN OFF i seleccioneu Connecta. Haureu d'introduir una contrasenya per a la connexió abans d'establir-la. Un cop realitzada la connexió, veureu una icona amb forma de cadenat a la barra superior.

Esperem que us connecteu correctament a la VPN. En cas contrari, és possible que hàgiu de marcar dues vegades la configuració de VPN que heu introduït. Podeu fer això des del quadre Xarxa que heu utilitzat per crear la connexió. Seleccioneu la connexió VPN de la llista i, a continuació, premeu el botó configuració per revisar la configuració.

Per desconnectar-se de la VPN, feu clic al menú del sistema a la barra superior i feu clic a Apaga sota el nom de la vostra connexió VPN.