Тифани Антополоски
tiffany.antopolski@gmail.com 2011
Шон Мек Кенс
shaunm@gnome.org 2012
Мајкл Хил
mdhillca@gmail.com
Дејвид Кинг
amigadave@amigadave.com 2015
Направите слику или снимите видео онога што се дешава на вашем екрану.

# Екран у слици и видеу

Можете да направите слику вашег екрана (слика екрана) или да снимите видео онога што се дешава на екрану (снимак екрана). Ово је корисно ако желите некоме да покажете како да уради нешто на рачунару, на пример. Слике екрана и снимци екрана су обичне датотеке слика и снимака, тако да можете да их шаљете е-поштом и да их делите на вебу.

# Прави снимак екрана

Отворите Снимак екрана из прегледа активности.

У прозору Снимак екрана, изаберите да ли желите да обухватите читав екран, текући прозор, или област екрана. Подесите застој ако морате да изаберете прозор или да другачије подесите вашу радну површ за снимање. Затим изаберите неки ефекат ако желите.

Кликните Сликај екран.

Ако изаберете Изабери област за хватање, показивач ће се променити у крстић. Кликните и означите област за коју желите да направите слику.

У прозору Сачувај снимак екрана, унесите назив датотеке и изаберите где желите да сачувате слику, затим кликните Сачувај.

Или, увезите снимак екрана у програм за уређивање слика без претходног чувања. Кликните Умножи у оставу затим убаците слику у други програм, или превуците минијатуру снимка екрана у програм.

## Пречице тастатуре

Направите брзи снимак радне површи, прозора или области користећи ове опште пречице тастатуре:

Штампај екран да снимите радну површ.

АлтШтампај екран да снимите прозор.

ШифтШтампај екран да снимите област коју сте изабрали.

Када користите пречицу тастатуре, слика се самостално чува у фасцикли Слике у вашој личној фасцикли са називом датотеке који почиње на Снимак-екрана и садржи датум и време прављења снимка.

Ако немате фасциклу Слике, слике ће онда бити сачуване у вашој личној фасцикли.

Можете такође да држите притиснутим Ктрл са било којом горњом пречицом да бисте умножили слику снимка екрана у оставу уместо да је чувате.

# Направите снимак екрана

Можете да направите видео запис онога што се дешава на вашем екрану:

Притисните КтрлАлтШифтР да започнете снимање вашег екрана.

Црвени кружић је приказан у горњем десном углу екрана за време снимања.

Када завршите, притисните опет КтрлАлтШифтР да зауставите снимање.

Снимак се самостално чува у фасцикли Видео у вашој личној фасцикли, са називом датотеке који почиње на Снимак-екрана и садржи датум и време прављења снимка.

Ако немате фасциклу Видео, снимци ће онда бити сачувани у вашој личној фасцикли.