GNOMEs dokumentationsprojekt
gnome-doc-list@gnome.org
Michael Hill
mdhillca@gmail.com
Shobha Tyagi
tyagishobha@gmail.com
Start programmer fra Aktivitetsoversigten.
scootergrisen

# Start programmer

Flyt din musemarkør til hjørnet med Aktiviteter øverst til venstre på skærmen for at vise Aktivitetsoversigten. Her finder du alle dine programmer. Du kan også åbne oversigten ved at trykke på Super-tasten.

Du kan starte programmer fra Programmer-menuen øverst til venstre på skærmen, eller du kan bruge Aktivitetsoversigten ved at trykke på Super-tasten.

Der er flere måder hvorpå du kan åbne et program fra Aktivitetsoversigten:

Begynd at skrive navnet på et program — søgningen starter med det samme (sker det ikke, så klik på søgelinjen øverst på skærmen og begynd at skrive). Kender du ikke det præcise navn på et program, så prøv at skrive relaterede termer. Klik på programmets ikon for at starte det.

Nogle programmer har ikoner i favoritområdet (den lodrette stribe med ikoner i venstre side af Aktivitetsoversigten). Klik på et af dem for at starte det tilhørende program.

Hvis du har programmer som du bruger meget tit, så kan du selv tilføje dem i favoritområdet.

Klik på gitterknappen nederst i favoritområdet. Du ser de programmer der bruges mest hvis Ofte-visningen er aktiveret. Hvis du vil køre et nyt program, så tryk på Alle-knappen nederst for at vise alle programmerne. Tryk så på programmet for at starte det.

Du kan starte et program i et separat arbejdsområde ved at trække dets ikon fra favoritområdet og slippe det i et af arbejdsområderne i højre side af skærmen. Programmet åbnes i det valgte arbejdsområde.

Du kan starte et program i et nyt arbejdsområde ved at trække dets ikon til det tomme arbejdsområde nederst i arbejdsområdeskifteren, eller til det lille mellemrum mellem to arbejdsområder.

# Kør en kommando hurtigt

Du kan også starte et program ved at trykke på AltF2, og så indtaste dets kommandonavn, og herefter trykke på Enter-tasten.

Du kan f.eks. starte Rhythmbox ved at trykke på AltF2 og skrive “rhythmbox” (uden citationstegn). Programmets navn er kommandoen til at starte programmet.

Brug piletasterne til hurtigt at tilgå kommandoer som blev kørt tidligere.