Phil Bull
philbull@gmail.com
Ellenőrizze újra a jelszót, és más lehetőségek
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# A megfelelő jelszót adtam meg, de így sem tudok csatlakozni

Ha biztos benne, hogy a megfelelő vezeték nélküli jelszót adta meg, de így sem tud csatlakozni a vezeték nélküli hálózathoz, akkor próbálkozzon a következőkkel:

Ellenőrizze újra, hogy a megfelelő jelszóval rendelkezik

A jelszavak megkülönböztetik a kis- és nagybetűket, emiatt ellenőrizze, hogy nem írt-e véletlenül egy kisbetű helyett nagyot vagy fordítva.

Próbálja ki a hexadecimális vagy ASCII jelszókulcsot

A megadott jelszó másként is leírható – hexadecimális karakterek (0–9, a-f) jelszókulcsnak hívott sorozataként. Minden jelszóhoz tartozik egy azzal egyenértékű jelszókulcs. Ha hozzáfér a jelszó/jelmondat mellett a jelszókulcshoz is, akkor próbálja meg beírni a jelszókulcsot. Győződjön meg róla, hogy a megfelelő vezeték nélküli biztonsági beállítást választja ki, amikor a program bekéri a jelszót (például válassza a WEP 40/128 bites kulcsot, ha a 40 karakteres jelszókulcsot írja be egy WEP-titkosítású kapcsolathoz).

Próbálja meg vezeték nélküli csatolóját ki, majd újra bekapcsolni

Néha a vezeték nélküli csatolók beragadnak, vagy olyan kisebb problémát észlelnek, ami miatt nem csatlakoznak. Próbálja meg a csatolót ki, majd újra bekapcsolni – további információkért lásd: .

Ellenőrizze, hogy a megfelelő vezeték nélküli biztonsági szolgáltatást használja

Amikor a program a vezeték nélküli biztonsági szolgáltatás jelszavát kéri, akkor kiválaszthatja a használandó vezeték nélküli biztonsági szolgáltatás típusát. Győződjön meg róla, hogy a router vagy vezeték nélküli bázisállomás által használtat választja. Ez általában alapesetben ki van választva, de néha nem sikerül a felismerése. Ha nem tudja, melyik a megfelelő beállítás, akkor próbálgassa végig a lehetőségeket.

Ellenőrizze, hogy vezeték nélküli csatolója megfelelően támogatott-e

Néhány vezeték nélküli csatoló nem megfelelően támogatott. Ezek megjelennek vezeték nélküli kapcsolatként, de nem tudnak a hálózathoz csatlakozni, mert illesztőprogramjuk képtelen erre. Próbáljon meg alternatív illesztőprogramot keresni, vagy további beállításokat végrehajtani (például egy másik firmware telepítése). További információkért lásd: .