Projecte de documentació del GNOME
gnome-doc-list@gnome.org
Ekaterina Gerasimova
kittykat3756@gmail.com
És possible que no tingueu instal·lats els còdecs correctes, o el DVD podria tenir la regió equivocada.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2020

# Per què no es reprodueixen els DVD?

Si inseriu un DVD a l'ordinador i no es reprodueix, és possible que no tingueu els còdecs del DVD correctament instal·lats, o el DVD sigui d'una regió diferent.

# Instal·lació dels còdecs correctes per a la reproducció de DVD

Per reproduir DVD, heu de tenir els còdecs correctes instal·lats. Un còdec és una peça de programari que permet a les aplicacions llegir un format de vídeo o àudio. Si el programari del vostre reproductor de pel·lícules no troba els còdecs correctes, us pot oferir instal·lar-los. En cas contrari, haureu d'instal·lar els còdecs manualment: demaneu ajuda sobre com fer-ho, per exemple, als fòrums de suport de la distribució de Linux.

Els DVD també estan protegits de còpia utilitzant un sistema anomenat CSS. Això evita que copieu DVD, però també us impedeix reproduir-los a no ser que tingueu un programari addicional per gestionar la protecció contra còpia. Aquest programari està disponible a partir d'una sèrie de distribucions de Linux, però no es pot utilitzar legalment a tots els països. Podeu comprar un descodificador de DVD comercial que pot gestionar la protecció contra còpia des de Fluendo. Funciona amb Linux i hauria de ser legal utilitzar-ho en tots els països.

# Comprovació de la regió del DVD

Els DVDs tenen un codi de regió que indica a quina regió del món se'ls permet reproduir. Si la regió del reproductor de DVD de l'ordinador no coincideix amb la regió del DVD que intenteu reproduir, no podreu reproduir el DVD. Per exemple, si teniu un reproductor de DVD Regió 1, només podreu reproduir DVDs d'Amèrica del Nord.

Sovint és possible canviar la regió que utilitza el reproductor de DVD, però només es pot fer unes quantes vegades abans que es bloquegi de manera permanent en una regió. Per canviar la regió DVD del reproductor de DVD de l'ordinador, utilitzeu regionset.

Podeu trobar Més informació sobre els codis de la regió DVD a Viquipèdia.