Cristopher Thomas
crisnoh@gmail.com
Shaun McCance
shaunm@gnome.org
Fájlok megnyitása az alaptól eltérő alkalmazással. Az alap alkalmazás is megváltoztatható.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Fájlok megnyitása más alkalmazásokkal

Amikor duplán (vagy a középső gombbal) kattint egy fájlra a fájlkezelőben, akkor az az adott fájltípus alap alkalmazásával kerül megnyitásra. A fájlt megnyithatja másik alkalmazással, kereshet hozzá alkalmazásokat online, vagy beállíthat a fájltípushoz egy új alap alkalmazást.

Egy fájl az alaptól eltérő alkalmazással való megnyitásához kattintson a fájlra a jobb egérgombbal, és válassza ki az alkalmazást a menü tetejéről. Ha nem látja a kívánt alkalmazást, akkor válassza a Megnyitás más alkalmazással menüpontot. Alapesetben a fájlkezelő csak az általa a fájl kezelésére képesnek tartott alkalmazásokat jeleníti meg. A számítógépén található összes alkalmazás áttekintéséhez válassza a Minden alkalmazás megjelenítése menüpontot.

Ha így sem találja a kívánt alkalmazást, akkor az Új alkalmazások keresése lehetőség kiválasztásával további alkalmazásokat kereshet. A fájlkezelő online fog keresni az adott fájltípus kezelésére képes alkalmazásokat tartalmazó csomagokat.

# Az alap alkalmazás módosítása

Módosíthatja az adott típusú fájlok megnyitására használt alap alkalmazást. Ez lehetővé teszi az Ön által kiválasztott alkalmazás megnyitását, amikor duplán kattint egy fájlra. Ilyen lehet például a kedvenc zenelejátszó alkalmazása, amely egy MP3-fájlra való dupla kattintás után nyílik meg.

Válasszon egy olyan típusú fájlt, amelynek alap alkalmazását módosítani kívánja. Az MP3-fájlok megnyitására használt alkalmazás módosításához például válasszon egy .mp3 fájlt.

Kattintson a jobb egérgombbal a fájlra, és válassza a Tulajdonságok menüpontot.

Válassza a Megnyitás ezzel lapot.

Válassza ki a használni kívánt alkalmazást, és nyomja meg a Beállítás alapértelmezettként gombot.

Ha a Más alkalmazások közt olyan alkalmazást talál, amelyet néha szeretne használni, de nem akar alapként beállítani, akkor válassza ki azt az alkalmazást, és kattintson a Hozzáadás gombra. Ez hozzáadja a Javasolt alkalmazások listájához. Ezt az alkalmazást a továbbiakban a fájlokon való jobb kattintással megjelenő listából választhatja ki.

Ez az alap alkalmazást nem csak az adott fájlhoz, hanem minden ugyanolyan típusú fájlhoz is megváltoztatja.