Projecte de documentació del GNOME
gnome-doc-list@gnome.org
Michael Hill
mdhillca@gmail.com
Shobha Tyagi
tyagishobha@gmail.com
Inicieu les aplicacions des de la vista general d'Activitats.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2020

# Iniciació d'aplicacions

Moveu el punter del ratolí a la cantonada Activitats a la part superior esquerra de la pantalla per veure la vista general d'Activitats. Aquí és on podeu trobar totes les aplicacions. També podeu obrir la vista general prement la tecla Súper.

Podeu iniciar aplicacions des del menú Aplicacions a la part superior esquerra de la pantalla, o podeu fer servir la vista general d'Activitats prement la tecla Súper.

Hi ha diverses maneres d'obrir una aplicació una vegada que estigueu a la vista general d'Activitats:

Comenceu a escriure el nom d'una aplicació -- la cerca comença a l'instant. Si això no passa, feu clic a la barra de cerca a la part superior de la pantalla i comenceu a escriure. Si no coneixeu el nom exacte d'una aplicació, intenteu escriure un terme relacionat. Feu clic a la icona de l'aplicació per iniciar-la.

Algunes aplicacions tenen icones al tauler, la franja vertical d'icones a la part esquerra de la vista general d'Activitats. Feu clic en una d'aquestes per iniciar l'aplicació corresponent.

Si teniu aplicacions que utilitzeu amb molta freqüència, podeu afegir-les al tauler vosaltres mateixos.

Feu clic al botó graella a la part inferior del tauler. Veureu les aplicacions que s'utilitzen amb més freqüència si la vista Freqüents està activada. Si voleu executar una nova aplicació, premeu el botó Totes a la part inferior per veure totes les aplicacions. Premeu una aplicació per iniciar-la.

Podeu executar una aplicació en un espai de treball separat arrossegant la seva icona des del tauler i deixant-la en un dels espais de treball al costat dret de la pantalla. L'aplicació s'obrirà a l'espai de treball triat.

Podeu executar una aplicació en un nou espai de treball arrossegant la seva icona a l'espai de treball buit a la part inferior del canviador d'espai de treball, o bé a la petita separació que hi ha entre dos espais de treball.

# Executar una ordre ràpidament

Una altra forma d'executar una aplicació és prémer AltF2, introduïu el nom de l'ordre, i aleshores prémer la tecla Retorn.

Per exemple, per executar Rhythmbox, premeu AltF2 i escriviu ‘rhythmbox’ (sense les cometes senzilles). El nom de l'aplicació és l'ordre per iniciar el programa.

Utilitzeu les tecles de fletxa per a accedir ràpidament a ordres executades anteriorment.