Jana Svarova
jana.svarova@gmail.com 2014
Ekaterina Gerasimova
kittykat3756@gmail.com 2014
A felhasználó megakadályozása a lemez partícióinak megváltoztatásában.
Úr Balázs
ur.balazs@fsf.hu 2018, 2019, 2020.

# Újraparticionálás letiltása

A polkit lehetővé teszi, hogy jogosultságokat állítson be az egyes műveletekhez. A udisks2, a lemezkezelési szolgáltatások segédprogramja esetén a beállítások az /usr/share/polkit-1/actions/org.freedesktop.udisks2.policy fájlban találhatók. Ez a fájl olyan műveletek és alapértelmezett értékek halmazát tartalmazza, amelyeket a rendszergazda felülbírálhat.

Az /etc mappában lévő polkit beállítás felülbírálja azt, amelyik az /usr/share fájlban érkezik a csomagokkal.

# Újraparticionálás letiltása

Hozzon létre egy fájlt az /usr/share/polkit-1/actions/org.freedesktop.udisks2.policy fájllal megegyező tartalommal: cp /usr/share/polkit-1/actions/org.freedesktop.udisks2.policy /etc/share/polkit-1/actions/org.freedesktop.udisks2.policy

Ne változtassa meg az /usr/share/polkit-1/actions/org.freedesktop.udisks2.policy fájlt, mert a változtatásait a következő csomagfrissítés felül fogja írni.

Töröljön minden olyan műveletet a `policyconfig` elemen belül, amelyre nincs szüksége, és adja hozzá a következő sorokat az /etc/polkit-1/actions/org.freedesktop.udisks2.policy fájlhoz:

<action id="org.freedesktop.udisks2.modify-device"> <description>Meghajtó beállításainak módosítása</description> <message>Hitelesítés szükséges a meghajtó beállításainak módosításához</message> <defaults> <allow_any>no</allow_any> <allow_inactive>no</allow_inactive> <allow_active>yes</allow_active> </defaults> </action>

Cserélje ki a `no` értéket `auth_admin` értékre, ha biztosítani szeretné, hogy csak a rendszergazda felhasználó legyen képes végrehajtani a műveletet.

Mentse el a változtatásokat.

Amikor a felhasználó megpróbálja megváltoztatni a lemez beállításait, akkor a következő üzenet jelenik meg: Hitelesítés szükséges a meghajtó beállításainak módosításához.