Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Andre Klapper
ak-47@gmx.net
A billentyűzeten nem szereplő karakterek, például idegen ábécék, matematikai szimbólumok és dingbatok beírása.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Speciális karakterek bevitele

A világ legtöbb írásrendszeréből származó karakterek ezreit viheti be és jelenítheti meg, még ha azok nem is találhatók meg a billentyűzetén. Ez az oldal a speciális karakterek bevitelének különböző módszereit sorolja fel.

# Karakterbeviteli módszerek

# Karakterek

A GNOME tartalmaz egy karaktertábla alkalmazást is, amely lehetővé teszi szokatlan karakterek – beleértve az emodzsikat is – megkeresését és beszúrását a karakterkategóriák tallózásával vagy kulcsszavak keresésével.

Nyissa meg a Karaktereket a Tevékenységek áttekintésből.

# Kombináló billentyű

A kombináló billentyű egy speciális billentyű, amely lehetővé teszi speciális karakterek beírását több billentyű egymás utáni lenyomásával. Például egy ékezetes é betű beírásához megnyomhatja a kombináló billentyűt, majd a ', végül az e billentyűket.

A billentyűzeteken nincs fizikai kombináló billentyű. Ehelyett megadhatja, hogy a billentyűzetén található billentyűk közül melyiket szeretné kombináló billentyűként használni.

Ezen beállítás módosításához telepítve kell lennie a Finomhangolónak a számítógépre.

A Finomhangoló telepítése

## Kombináló billentyű definiálása

Nyissa meg a Tevékenységek áttekintést, és kezdje el begépelni a Finomhangoló szót.

Kattintson a Finomhangoló ikonra az alkalmazás megnyitásához.

Kattintson a Billentyűzet és egér lapra.

Kattintson a Letiltva gombra a Kombináló billentyű beállítás mellett.

Kapcsolja be a kapcsolót az ablakban, és válassza ki a használni kívánt gyorsbillentyűt.

Jelölje be a kombináló billentyűként használni kívánt billentyű jelölőnégyzetét.

A párbeszédablak bezárása.

Zárja be a Finomhangoló ablakot.

Számos általános karaktert beírhat a kombináló billentyű segítségével, például:

Nyomja meg a kombináló billentyűt, majd a ' billentyűt, és egy betűt az éles mellékjel elhelyezéséhez, úgy mint az é betűn.

Nyomja meg a kombináló billentyűt, majd a ` (visszafelé ékezet) billentyűt, és egy betűt a tompa mellékjel elhelyezéséhez, úgy mint az è betűn.

Nyomja meg a kombináló billentyűt, majd a " billentyűt, és egy betűt az umlaut mellékjel elhelyezéséhez, úgy mint az ë betűn.

Nyomja meg a kombináló billentyűt, majd nyomja meg a - billentyűt, és egy betűt a macron mellékjel elhelyezéséhez, úgy mint az ē betűn.

További kombináló billentyűkombinációkért lásd a kombináló billentyű lapot a Wikipédiában.

# Kódpontok

Bármely Unicode karaktert beírhatja a karakter numerikus kódpontjának begépelésével. Minden karaktert egy négykarakteres kódpont azonosít. Egy karakter kódpontját megtalálhatja, ha megkeresi a karaktert a Karakterek alkalmazásban. A kódpont az U+ utáni négy karakter.

Egy karakter kódponttal való beírásához nyomja meg a CtrlShiftU kombinációt, írja be a négykarakteres kódpontot, és nyomja meg a Szóköz vagy Enter billentyűt. Ha gyakran használ más módszerekkel nehezen elérhető karaktereket, hasznos lehet a kódpontjaik memorizálása, hogy gyorsan beírhassa azokat.

# Billentyűzetkiosztások

Beállíthatja, hogy a billentyűzete – függetlenül a billentyűkre nyomtatott írásjelektől – egy másik nyelv karakterkiosztásának megfelelően működjön. A felső panelen található ikon segítségével könnyedén válthat a különböző billentyűzetkiosztások között. További információkért lásd: .

# Beviteli módok

A beviteli módok kibővítik a korábbi módszereket, segítségükkel nem csak billentyűzettel, de bármely más beviteli eszközökkel is bevihet karaktereket. Egy gesztus mód használatával például az egérrel vihet be karaktereket, vagy japán karaktereket vihet be latin billentyűzet használatával.

Beviteli mód kiválasztásához kattintson a jobb egérgombbal egy szövegbeviteli mezőn, válassza a Beviteli mód menüt, majd a használni kívánt beviteli módot. Nincs alapértelmezett beviteli mód, ezért a használatukkal kapcsolatban nézze meg a beviteli módok dokumentációját.