Shaun McCance
shaunm@gnome.org
Jim Campbell
jwcampbell@gmail.com
Michael Hill
mdhillca@gmail.com 2012
Expulsa o desmunta una unitat USB flash, CD, DVD o un altre dispositiu.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2020

# Extreure amb seguretat un disc extern

Quan utilitzeu dispositius d'emmagatzematge externs com a unitats USB flash, heu de treure-les de manera segura abans de desconnectar-les. Si només desconnecteu un dispositiu, es corre el risc de desconnectar-lo mentre una aplicació encara l'estigui utilitzant. Això podria provocar que alguns dels seus fitxers es perdin o es malmetin. Quan utilitzeu un disc òptic com un CD o DVD, podeu utilitzar els mateixos passos per expulsar el disc de l'ordinador.

# Per expulsar un dispositiu extraïble:

Des de la vista general d'Activitats obriu Fitxers.

Localitzeu el dispositiu a la barra lateral. Hauria de tenir una petita icona d'expulsió al costat del nom. Feu clic a la icona d'expulsió per eliminar o expulsar amb seguretat el dispositiu.

Opcionalment, podeu fer clic amb el botó dret al nom del dispositiu a la barra lateral i seleccionar Expulsa.

# Extreure de manera segura un dispositiu que s'estigui utilitzant

Si algun dels fitxers del dispositiu està obert i està en ús per una aplicació, no podreu treure'l de manera segura. Se us obrirà una finestra que us indicarà que el Volum està ocupat. Per treure el dispositiu de forma segura:

Feu clic a Cancel·la.

Tanqueu tots els fitxers del dispositiu.

Feu clic a la icona d'expulsió per eliminar o expulsar amb seguretat el dispositiu.

Opcionalment, podeu fer clic amb el botó dret al nom del dispositiu a la barra lateral i seleccionar Expulsa.

També pot triar Expulsa de totes maneres per treure el dispositiu sense tancar els fitxers. Això pot provocar errors en les aplicacions que tenen aquests fitxers oberts.