Shaun McCance
shaunm@gnome.org
Phil Bull
philbull@gmail.com
Michael Hill
mdhillca@gmail.com
Ekaterina Gerasimova
kittykat3756@gmail.com
Com afegir un retard entre prémer una tecla i que la lletra aparegui a la pantalla.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2020

# Activació de les tecles lentes

Activeu les tecles lentes si voleu que hi hagi un retard entre la pulsació d'una tecla i l'aparició a la pantalla de la lletra associada. D'aquesta manera, haureu de mantenir premuda cada tecla que voleu escriure durant uns instants abans que aparegui. Utilitzeu les tecles lentes si acostumeu a prémer més d'una lletra alhora de forma accidental mentre escriviu, o si teniu dificultats per prémer la tecla correcta del teclat la primera vegada.

Obriu la vista general d'Activitats i comenceu a teclejar Paràmetres.

Féu clic a Paràmetres.

Feu clic a Accés universal en la barra lateral per a obrir el quadre.

Premeu Assistència d'escriptura (AccessX) a la secció Escriptura.

Canvieu les Tecles lentes a ON.

# Activeu i desactiveu les tecles lentes ràpidament

A Habilita per teclat, seleccioneu Activa i desactiva les funcions d'accessibilitat utilitzant el teclat per a activar i desactivar les tecles lentes. Quan se selecciona aquesta opció, podeu mantenir premuda Maj durant vuit segons per a activar o desactivar les tecles lentes.

També podeu activar les tecles lentes si feu clic a la icona d'accessibilitat de la barra superior i seleccioneu Tecles lentes. La icona d'accessibilitat només es mostra si s'ha activat alguna opció en el quadre d'Accés universal.

Utilitzeu la barra lliscant del Retard d'acceptació per a controlar quanta estona heu de mantenir premuda una tecla perquè s'enregistri l'esdeveniment.

Podeu fer que l'ordinador faci un so quan es prem una tecla, quan s'accepta, o quan es rebutja perquè no ha estat prou temps premuda.