Tiffany Antopolski
tiffany@antopolski.com
Shaun McCance
shaunm@gnome.org
David King
amigadave@amigadave.com
Veure la informació bàsica del fitxer, establir permisos i triar aplicacions predeterminades.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2020

# Propietats del fitxer

Per veure informació sobre un fitxer o carpeta, feu-hi clic amb el botó dret i seleccioneu Propietats. També podeu seleccionar el fitxer i prémer AltRetorn.

La finestra de propietats del fitxer us mostra informació com el tipus de fitxer, la mida, i la darrera modificació. Si necessiteu aquesta informació amb freqüència, podeu mostrar-la a columnes de visualització en llista o llegendes de les icones.

La informació que es dóna a la pestanya Bàsic s'explica a continuació. Hi ha també Permisos i les pestanyes Obre amb. Per a cert tipus de fitxers, com ara imatges i vídeos, hi haurà una pestanya addicional que proporciona informació com les dimensions, la durada i el còdec.

# Propietats bàsiques

## Nom

Pot canviar el nom del fitxer canviant aquest camp. També pot canviar el nom d'un fitxer fora de la finestra de propietats. Veure .

## Tipus

Això us permet identificar el tipus de fitxer, com ara un document PDF, un text OpenDocument o una imatge JPEG. El tipus de fitxer determina quines aplicacions poden obrir el fitxer, entre altres coses. Per exemple, no podeu obrir una imatge amb un reproductor de música. Consulteu per a obtenir més informació.

El tipus MIME del fitxer es mostra entre parèntesis; el tipus MIME és una manera estàndard que utilitzen els ordinadors per fer referència al tipus de fitxer.

## Continguts

Aquest camp es mostra si cerca les propietats d'una carpeta en lloc de les d'un fitxer. Us ajuda a veure el nombre d'elements a la carpeta. Si la carpeta inclou altres carpetes, cada subcarpeta es compta com un element, encara que contingui altres elements. Cada fitxer també es compta com un element. Si la carpeta està buida, als continguts es mostrarà res.

## Mida

Aquest camp es mostra si esteu veient un fitxer (no una carpeta). La mida d'un fitxer us indica quant d'espai al disc ocupa. Aquest també és un indicador del temps que trigarà a descarregar-se o enviar-se per correu electrònic (els fitxers grans triguen més a enviar-se).

Les mides es poden obtenir en bytes, KB, MB o GB; en el cas dels tres últims, la mida en bytes també es dóna entre parèntesis. Tècnicament, 1 KB són de 1024 bytes, 1 MB són de 1024 KB i així successivament.

## Carpeta pare

La ubicació de cada fitxer a l'ordinador la proporciona el camí absolut. Aquesta és una «adreça» única del fitxer a l'ordinador, format per una llista de les carpetes que haureu d'introduir per trobar el fitxer. Per exemple, si Jordi tenia un fitxer anomenat Resum.pdf a la seva carpeta Inici, la seva carpeta principal seria /home/jordi i la seva ubicació seria /home/jordi/Resum.pdf.

## Espai lliure

Això només es mostra per a carpetes. Proporciona la quantitat d'espai disponible al disc on hi ha la carpeta. Això és útil per a comprovar si el disc dur està ple.

## Accedit

La data i l'hora en què es va obrir el fitxer.

## Modificat

La data i l'hora en què el fitxer es va modificar i guardar per última vegada.