Proxecto de documentación de GNOME
gnome-doc-list@gnome.org
Quitar todos os ficheiros e cartafoles dunha unidade de disco duro externo ou memoria flash USB formateándoa.
Fran Diéguez
frandieguez@gnome.org 2011-2020

# Limpar todo nun disco extraíbel

Se ten un disco extraíbel, como unha memoria USB ou un disco duro externo, é posíbel que queira eliminar por completo todos os ficheiros que ten aí. Pode facer isto formateando o disco — isto elimina todos os ficheiros no disco ou déixao baleiro.

# Formatar un disco extraíbel

Abra Discos desde a vista de Actividades.

Seleccione o disco que quere limpar desde a lista de dispositivos de almacenamento da esquerda.

Asegúrese de que seleccionou o disco correcto. Se elixe o disco equivocado, eliminaranse todos os ficheiros no outro disco!

Na barra de ferramentas debaixo da sección Volums, prema o botón de menú. Logo prema Formatarformato….

Na xanela que aparece, seleccione un Tipo de sistema de ficheiros para o disco.

Se quere usar o disco en computadores Windows ou Mac OS así como en GNU/Linux, seleccione FAT. Se só quere usalo con Windows, NTFS pode ser a mellor opción. Mostrarase unha pequena descrición dos tipos de sistema de ficheiro como unha etiqueta.

Déalle un nome ao disco e prema Formatar… para continuar e mostrarase unha xanela de confirmación. Comprobe os detalles con detenemento e prema Formatar para limpar o disco.

Unha vez que teña rematado o formatado, extraia con seguridade o disco. Agora debería estar baleiro e listo para usarse de novo.

# Formatar un disco non eliminará de forma segura os seus ficheiros

Formatar un disco non é unha maneira completamente segura de limpar todos os seus datos. Un disco formatado parecerá que non contén ficheiros, pero é posíbel obter os ficheiros cun programa especial de recuperación. Se precisa eliminar os ficheiros con seguranza, deberá usar unha ferramenta de liña de ordes como shred.