A számítógépek általában felmelegszenek, de a túlmelegedés károsíthatja azokat.
GNOME dokumentációs projekt
gnome-doc-list@gnome.org
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# A számítógépem igazán felforrósodik

A legtöbb számítógép egy idő után felmelegszik, és egyesek akár fel is forrósodhatnak. Ez normális: része a számítógép hűtésének. Ha azonban nagyon felmelegszik, az akár káros túlmelegedést is okozhat.

A legtöbb laptop a használat közben felmelegszik. Emiatt általában nem kell aggódni – a számítógépek rengeteg hőt termelnek, és a laptopok kis méretűek, így gyorsan kell elvezetniük a hőt. Külső házuk emiatt felmelegszik. Egyes laptopok azonban annyira felmelegedhetnek, hogy használatuk kényelmetlenné válik. Ez általában a rosszul megtervezett hűtési rendszer eredménye. Néhány esetben beszerezhet kiegészítő hűtőeszközöket, amelyek a laptop aljára illeszthetők, és hatékonyabb hűtést biztosítanak.

Ha asztali gépét érzi túl melegnek, akkor a hűtése elégtelen lehet. Ha ez zavarja, akkor vásárolhat kiegészítő hűtőventilátorokat, vagy ellenőrizheti, hogy a hűtőventilátorok és -járatok nem porosak-e. A számítógépet megpróbálhatja jobban szellőző helyen üzemeltetni – ha zárt helyen, például szekrényben tartja, akkor lehet, hogy a hűtőrendszere nem képes elég gyorsan eltávolítani a hőt, és keringtetni a hűvösebb levegőt.

Vannak, akik a forró laptopok egészségügyi kockázatai miatt is aggódnak. Egyes vélemények szerint a forró laptopok huzamosabb ölben tartása csökkentheti a férfiak termékenységét, és (szélsőséges esetekben) enyhe égésekről is beszámoltak. Ha ezen lehetséges problémák miatt aggódik, akkor kérjen tanácsot egy orvostól. Természetesen dönthet úgy is, hogy nem tartja laptopját az ölében.

A legtöbb korszerű számítógép a saját károsodásának megelőzése érdekében leáll, amikor túlmelegszik. Ha számítógépe folyamatosan leáll, annak ez is lehet az oka. Ha számítógépe túlmelegszik, akkor valószínűleg javításra szorul.