Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Hangszórók vagy fülhallgatók csatlakoztatása, és alapértelmezett hangkimeneti eszköz kiválasztása.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Másik hangszóró vagy fülhallgató használata

Számítógépével használhat külső hangszórókat vagy fülhallgatókat is. A hangszórók általában hagyományos kerek (TRS) csatlakozóval vagy USB-n csatlakoznak.

Ha hangszórói vagy fülhallgatói hagyományos, kerek (TRS) csatlakozóval rendelkeznek, akkor csatlakoztassa a számítógép megfelelő aljzatába. A legtöbb számítógépen két aljzat van: egy a mikrofonoknak, és egy a hangszóróknak. Ezt az aljzatot általában világoszöld szín vagy hangszóró ikon jelöli. A kerek csatlakozóba csatlakoztatott hangszórók vagy fülhallgatók általában az alapértelmezettek. Ellenkező esetben az alábbi utasítások segítenek az alapértelmezett eszköz kiválasztásában.

Néhány számítógép támogatja a többcsatornás kimenetet a térhatású hanghoz. Ez általában több TRS csatlakozót használ, amelyek gyakran színekkel vannak jelölve. Ha nem biztos benne, hogy melyik csatlakozó melyik foglalatba való, akkor a hangbeállítások alatt tesztelheti a hangkimenetet.

Ha USB-hangszórókat vagy fejhallgatókat, vagy USB-hangkártyába csatlakoztatott analóg fejhallgatókat használ, akkor csatlakoztassa azt egy USB-portba. Az USB-hangszórók külön hangeszközként működnek, és szükség lehet az alapértelmezetten használandó hangszórók megadására.

# Alapértelmezett hangeszköz kiválasztása

Nyissa meg a Tevékenységek áttekintést, és kezdje el begépelni a Hang szót.

Kattintson a Hang elemre a panel megnyitásához.

A Kimenet lapon válassza ki a használandó eszközt.

A Hangszórók tesztelése gombbal ellenőrizheti, hogy minden hangszóró működik-e és a megfelelő foglalatokba vannak-e bedugva.