Tiffany Antopolski
tiffany.antopolski@gmail.com
Shaun McCance
shaunm@gnome.org
Phil Bull
philbull@gmail.com
Michael Hill
mdhillca@gmail.com
David King
amigadave@amigadave.com
Fájlok kezelése és rendszerezése a fájlkezelővel.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Fájlok és mappák tallózása

A Fájlok alkalmazás segítségével tallózhatja a számítógépén található fájlokat. Segítségével kezelheti a tárolóeszközökön (például külső merevlemezeken), fájlkiszolgálókon és hálózati megosztásokon lévő fájlokat.

A fájlkezelő elindításához válassza a Fájlok alkalmazást a Tevékenységek áttekintésben. Mappákat és eszközöket az áttekintésben ugyanúgy kereshet, mint alkalmazásokat.

# Mappák tartalmának felfedezése

A fájlkezelőben a mappákra duplán kattintva megjelenik azok tartalma, a fájlokra duplán vagy a középső gombbal kattintva azok megnyílnak a fájltípushoz tartozó alap alkalmazásban. Egy mappán való középső kattintás új lapon nyitja azt meg. A mappán jobb egérgombbal kattintva megnyithatja azt új ablakban vagy új lapon.

Egy mappa fájljainak áttekintésekor a szóköz megnyomásával gyorsan megjelenítheti az egyes fájlok előnézetét, így azok megnyitása, másolása vagy törlése előtt meggyőződhet arról, hogy a megfelelő fájlt választotta ki.

A fájlok és mappák listája fölötti útvonalsáv megjeleníti az éppen látható mappát, beleértve a szülőmappáit is. Kattintson egy szülőmappára az útvonalsávon az adott mappába ugráshoz. Kattintson bármely mappára a jobb egérgombbal az útvonalsávon az új lapon vagy ablakban való megnyitásához, illetve tulajdonságainak megjelenítéséhez.

Ha gyorsan meg szeretne találni egy fájlt az éppen megjelenített mappában vagy az alatt, akkor kezdje el begépelni a fájl nevét. Az ablak tetején megjelenik egy keresőmező, és csak a keresett kifejezésre illeszkedő fájlok jelennek meg. Nyomja meg az Esc billentyűt a keresés megszakításához.

Az oldalsávból gyorsan elérheti az általános helyeket. Ha nem látja az oldalsávot, akkor nyomja meg az ablak jobb felső sarkában lévő menügombot, és válassza az Oldalsáv menüpontot. A gyakran használt mappákra könyvjelzőket is készíthet, ezek is az oldalsávban jelennek meg. Ehhez húzzon egy mappát az oldalsávra, és ejtse a dinamikusan megjelenő Új könyvjelző elemre, vagy kattintson az ablak menüjére, majd válassza a Hely könyvjelzőzése menüpontot.