Matthias Clasen
matthias.clasen@gmail.com 2012
Jim Campbell
jwcampbell@gmail.com 2012
Petr Kovar
pknbe@volny.cz 2019
Milyen eszközt használhatok a rendszer- és alkalmazásbeállítások felfedezéséhez?
Úr Balázs
ur.balazs@fsf.hu 2018, 2019, 2020.

# Alkalmazások GSettings értékeinek tallózása

Létezik két eszköz, amelyet a GSettings értékekként tárolt rendszer- és alkalmazásbeállítások tallózásához használhat: a dconf-editor grafikus segédprogram és a gsettings parancssori segédprogram.

A dconf-editor és a gsettings is lehetővé teszi a beállítások megváltoztatását az aktuális felhasználó számára.

Ne feledje, hogy ezek az eszközök mindig az aktuális felhasználó GSettings adatbázisának használatával működnek, ezért nem szabad ezeket az alkalmazásokat rendszergazdaként futtatnia.

A dconf-editor és a gsettings is egy D-Bus munkamenetbuszt igényel, hogy bármilyen változtatást tudjanak végezni. Ez azért van, mert a dconf démont be kell kapcsolni a D-Bus használatával.

A szükséges munkamenetbuszt a dbus-launch segédprogram alatti gsettings futtatásával szerezheti meg, például így:

    $ dbus-launch gsettings set org.gnome.desktop.background draw-background true

A dconf-editor szerkesztőt érdemesebb használnia, ha nem ismeri egy alkalmazásban az elérhető beállításokat. Megjeleníti a beállítások hierarchiáját egy fanézetben, illetve további információkat is megjelenít az egyes beállításokkal kapcsolatban, beleértve a leírást, a típust és az alapértelmezett értéket.

A gsettings hatékonyabb a dconf-editor szerkesztőnél. Bash kiegészítés is biztosított a gsettings programhoz, és írhat olyan parancsfájlokat, amelyek tartalmaznak gsettings parancsokat az automatizált beállításhoz.

A gsettings kapcsolók teljes listájához nézze meg a gsettings(1) kézikönyvoldalát.