Matthias Clasen
matthias.clasen@gmail.com 2012
Jana Svarova
jana.svarova@gmail.com 2013
Petr Kovar
pknbe@volny.cz 2019
Hogyan tehetek további háttereket elérhetővé a felhasználóimnak?
Úr Balázs
ur.balazs@fsf.hu 2018, 2019, 2020.

# További hátterek hozzáadása

További háttereket tehet elérhetővé a rendszeren lévő felhasználóknak az alábbi lépések követésével:

# További hátterek beállítása

Hozzon létre egy XML-fájlt, például filename.xml néven. Ebben a fájlban használja az org.gnome.desktop.background GSettings sémából származó kulcsokat további hátterek és azok megjelenésének meghatározásához.

Az alábbi lista a leggyakrabban használt kulcsokat tartalmazza:

# Az org.gnome.desktop.background sémák GSettings kulcsai

Kulcs neve | Lehetséges értékek | Leírás
picture-options | "none", "wallpaper", "centered", "scaled", "stretched", "zoom", "spanned" | Meghatározza, hogy a wallpaper_filename által meghatározott kép hogyan jelenjen meg.
color-shading-type | "horizontal", "vertical" és "solid" | Hogyan kell árnyékolni a háttérszínt.
primary-color | alapértelmezett: #023c88 | Bal oldali vagy felső szín a színátmenetek rajzolásakor, vagy az egyszínű szín.
secondary-color | alapértelmezett: #5789ca | Jobb oldali vagy alsó szín a színátmenetek rajzolásakor, nincs használva egyszínű színnél.

Az org.gnome.desktop.background kulcsok és a lehetséges értékek teljes listáját megtekintheti a dconf-editor vagy a gsettings parancssori segédprogram használatával. További információkért nézze meg a fejezetet.

Alább található egy példa filename.xml fájl:

<?xml version="1.0" encoding="UTF-8"?> <!DOCTYPE wallpapers SYSTEM "gnome-wp-list.dtd"> <wallpapers> <wallpaper deleted="false"> <name>Company Background</name> <name xml:lang="de">Firmenhintergrund</name> <filename>/usr/local/share/backgrounds/company-wallpaper.jpg</filename> <options>zoom</options> <shade_type>solid</shade_type> <pcolor>#ffffff</pcolor> <scolor>#000000</scolor> </wallpaper> </wallpapers>

Tegye a filename.xml fájlt az /usr/share/gnome-background-properties/ könyvtárba.

A felhasználók számára a további hátterek a Beállítások Háttér menüből lesznek elérhetők.

# Több háttér megadása

Egyetlen beállítófájlban több `<wallpaper>` elemet is megadhat további hátterek hozzáadásához.

Nézze meg a következő, két `<wallpaper>` elemet tartalmazó példát két különböző háttér hozzáadásához:

<?xml version="1.0" encoding="UTF-8"?> <!DOCTYPE wallpapers SYSTEM "gnome-wp-list.dtd"> <wallpapers> <wallpaper deleted="false"> <name>Company Background</name> <name xml:lang="de">Firmenhintergrund</name> <filename>/usr/local/share/backgrounds/company-wallpaper.jpg</filename> <options>zoom</options> <shade_type>solid</shade_type> <pcolor>#ffffff</pcolor> <scolor>#000000</scolor> </wallpaper> <wallpaper deleted="false"> <name>Company Background 2</name> <name xml:lang="de">Firmenhintergrund 2</name> <filename>/usr/local/share/backgrounds/company-wallpaper-2.jpg</filename> <options>zoom</options> <shade_type>solid</shade_type> <pcolor>#ff0000</pcolor> <scolor>#00ffff</scolor> </wallpaper> </wallpapers>