Tiffany Antopolski
tiffany.antopolski@gmail.com
Έργο Τεκμηρίωσης GNOME
gnome-doc-list@gnome.org
Michael Hill
mdhillca@gmail.com
Χρησιμοποιήστε το Déjà Dup (ή κάποια άλλη εφαρμογή εφεδρείας) για να αντιγράψετε τα πολύτιμα αρχεία και ρυθμίσεις σας για να προστατευτείτε από απώλειες.
Ελληνική μεταφραστική ομάδα GNOME
team@gnome.gr 2009-2016
Δημήτρης Σπίγγος
dmtrs32@gmail.com 2012-2015
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gnome.org 2012-2016
Μαρία Μαυρίδου
mavridou@gmail.com 2014

# Πώς να δημιουργήσετε αντίγραφα ασφαλείας

Ο πιο εύκολος τρόπος αντιγραφής των αρχείων και ρυθμίσεων σας είναι να αφήσετε μια εφαρμογή αντιγράφων ασφαλείας να διαχειριστεί την διαδικασία αντιγραφής για σας. Ένας αριθμός διαφορετικών εφαρμογών αντιγραφής είναι διαθέσιμος, για παράδειγμα το Déjà Dup.

Η βοήθεια για την επιλεγμένη εφαρμογή αντιγραφής θα σας δείξει τις ρυθμίσεις των προτιμήσεων σας για την αντιγραφή, καθώς και πώς να επαναφέρετε τα δεδομένα σας.

Μια εναλλακτική επιλογή είναι να αντιγράψετε τα αρχεία σας σε ασφαλή θέση, όπως ένας εξωτερικός σκληρός δίσκος, ένας άλλος υπολογιστής στο δίκτυο, ή ένας οδηγός USB. Τα προσωπικά σας αρχεία και οι ρυθμίσεις είναι συνήθως στον προσωπικό σας φάκελο, έτσι μπορείτε να τα αντιγράψετε από εκεί.

Η ποσότητα των δεδομένων που μπορείτε να δημιουργήσετε αντίγραφα ασφαλείας περιορίζεται από το μέγεθος της συσκευής αποθήκευσης. Εάν έχετε χώρο στη συσκευή αντιγράφων σας, είναι άριστο να αντιγράψετε όλον τον προσωπικό σας φάκελο με τις ακόλουθες εξαιρέσεις:

Αρχεία που έχουν ήδη αντιγραφεί κάπου αλλού, όπως σε ένα CD, DVD, ή σε άλλα αφαιρέσιμα μέσα.

Αρχεία που μπορείτε να αναδημιουργήσετε εύκολα. Για παράδειγμα, εάν είσαστε προγραμματιστής, δεν χρειάζεται να δημιουργείτε αντίγραφα ασφαλείας για τα αρχεία που παράγονται όταν μεταγλωττίζετε τα προγράμματά σας. Αντί για αυτό, βεβαιωθείτε απλά ότι αντιγράψατε τα αρχικά πηγαία αρχεία.

Όλα τα αρχεία στον φάκελο απορριμμάτων. Ο φάκελος απορριμμάτων μπορεί να βρεθεί στο ~/.local/share/Trash.