Phil Bull
philbull@gmail.com
És poc probable que els virus infectin l'ordinador, però podrien infectar els ordinadors de les persones als que envieu correus electrònics.
Jaume Jorba
jaume.jorba@gmail.com 2018, 2019
Jordi Mas
jmas@softcatala.org 2018, 2020

# He d'escanejar els meus correus electrònics per a cercar virus?

Els virus són programes que causen problemes si aconsegueixen trobar una manera per introduir-se a l'ordinador. Una manera comuna d'entrar a l'ordinador és mitjançant missatges de correu electrònic.

Els virus que poden afectar els ordinadors que executen Linux són bastant rars, així que és poc probable que s'infecti d'un virus a través del correu electrònic o d'una altra manera. Si rebeu un correu electrònic amb un virus amagat, probablement no tindrà efecte a l'ordinador. Per tant, és probable que no hàgiu d'escanejar el vostre correu electrònic per detectar virus.

Tanmateix, és possible que vulgueu escanejar el vostre correu electrònic per detectar virus en cas de passar correus electrònics d'una persona a una altra. Per exemple, si un dels vostres amics té un ordinador amb Windows amb un virus i us envia un correu electrònic infectat, i després reenvieu aquest correu electrònic a un altre amic amb un ordinador amb Windows, el segon amic també podria infectar-se amb el virus. Podeu instal·lar una aplicació antivirus per escanejar els vostres correus electrònics per evitar-ho, però és poc probable que passi i la majoria de persones que utilitzen Windows i Mac OS tenen programari antivirus propi.